הצעת חוק פרטית | חוק איסור הכחשת שואה תיקון - פושע הכחשת שואה | כנסת פתוחה
חוק איסור הכחשת שואה תיקון - פושע הכחשת שואה
תאריך עדכון אחרון: מאי 9, 2012
הצעת חוק פרטית, מספר חוברת: פ/4004
תיקון - פושע הכחשת שואה
פ/1808/18
הצעת חוק איסור הכחשת שואה (תיקון – פושע הכחשת שואה), התש"ע–2009
ביטול סעיף 5בחוק איסור הכחשת שואה, התשמ"ו–1986 ס"ח התשמ"ו, עמ' 196. (להלן – החוק העיקרי), סעיף 5 – בטל.הוספת סעיפים 6 עד 82.אחרי סעיף 5 לחוק העיקרי יבוא:"פניה לבית משפט6.(א)אזרח ישראלי יוכל לפנות לבית המשפט המחוזי, בדרישה להכריז על מעשה כפשע הכחשת שואה, ובעקבות כך להגדיר את עושה המעשה הנזכר לעיל לכאורה, כמכחיש שואה.(ב)פנה אזרח ישראלי לבית משפט בבקשה כאמור, יוזמן מי שהכרזתו מתבקשת להגיש תגובתו לבקשה, תוך 30 יום מיום קבלת ההזמנה.(ג)בית משפט המחוזי ידון בבקשה על פי סעיף זה בהרכב של שלושה שופטים. (ד)על החלטת בית המשפט המחוזי יוכלו הצדדים להגיש כתב ערעור לבית המשפט העליון.מניעת כניסה לישראל7.הוכרז אדם כ"פושע הכחשת שואה" אך לא הוסגר לישראל או שאין אפשרות להעמידו לדין מתוקף חוק אחר, תימנע כניסתו לישראל.איסור משא ומתן8.חל איסור על קיום משא ומתן או חתימה על הסכם, עם מי שהוגדר כמכחיש שואה לכאורה.".
הכחשת השואה היא איום קיומי על מדינת ישראל, ועל העם היושב בציון. החוק היחידי שנועד להתמודד עם התופעה החמורה הוא חוק איסור הכחשת שואה, התשמ"ו–1986, דא עקא שבחוק הקיים
יש פרצות רבות, אשר יש חשש שמכחישי שואה למיניהם עשויים לנצל. כך לדוגמא אין בחוק הקיים, התייחסות למצב בו מכחיש שואה העומד בראש מדינה או רשות מסוימת מבקש לנצל את הפרצות בחוק ולנהל מו"מ מדיני עם ישראל.
התיקון המוצע, מבקש להכרית כל ניצן של הכחשת שואה בעודו באיבו, ולסגור כל פרצה, שנותנת לרעל זה לפרוח. מדינת ישראל, צריכה להוות מופת במלחמה בהכחשת השואה שהיא המלחמה על חיינו.
על פי התיקון לא תידרש הסכמת היועץ המשפטי לממשלה להגשת כתב אישום בגין עבירה על הוראות החוק, וגם אזרחים ישראלים מן השורה יוכלו לפנות לבית המשפט על מנת שיקבע לכאורה כי אדם פלוני הוא מכחיש שואה ועל החלטה שכזו יוכלו מי מהצדדים להגיש כתב ערעור.
הכרזת אדם כמכחיש שואה לכאורה, תגרור אחריה סנקציות שונות בהן מניעת כניסתו של אותו אדם לישראל וכן איסור על קיום משא ומתן עם אותו אדם.
פ/4004/18
הצעת חוק איסור הכחשת שואה (תיקון – פושע הכחשת שואה), התשע"ב–2012
תיקון סעיף 51.בחוק איסור הכחשת השואה, התשמ"ו–1986 ס"ח התשמ"ו, עמ' 196. (להלן – החוק העיקרי), בסעיף 5, אחרי "או בהסכמתו" יבוא "וכן בידי פרקליט המדינה או פרקליט מחוז, או בהסכמתם".הוספת סעיפים 6 עד 82.אחרי סעיף 5 לחוק העיקרי יבוא:"פנייה לבית המשפט6.(א)אזרח ישראלי יוכל לפנות לבית המשפט המחוזי בבקשה להכריז על מעשה כפשע הכחשת שואה ולהגדיר את עושה המעשה כפושע הכחשת שואה לכאורה.(ב)פנה אזרח ישראלי לבית המשפט בבקשה כאמור בסעיף קטן (א), יהא רשאי האדם הנחשד בהכחשת שואה להגיש תגובתו לבקשה בתוך 30 ימים מיום קבלת ההזמנה לדיון.(ג)בית המשפט המחוזי ידון בבקשה לפי סעיף זה בהרכב של שלושה שופטים. (ד)על החלטת בית המשפט המחוזי יוכלו הצדדים להגיש ערעור לבית המשפט העליון.מניעת כניסה לישראל7.הוכרז אדם כמכחיש שואה לכאורה, אולם לא הוסגר לישראל או אין אפשרות להעמידו לדין מתוקף חוק אחר, תימנע כניסתו לישראל.איסור ניהול משא ומתן8.חל איסור על קיום משא ומתן או חתימה על הסכם עם מי שהוגדר כמכחיש שואה לכאורה."
הכחשת השואה היא איום קיומי על מדינת ישראל ועל העם היושב בציון. החוק היחיד שנועד להתמודד עם התופעה החמורה הוא חוק איסור הכחשת שואה, התשמ"ו–1986. ואולם, בחוק הקיים ישנן פרצות רבות, אותן מכחישי שואה עשויים לנצל. כך, לדוגמא, אין בחוק הקיים התייחסות למצב בו מכחיש שואה העומד בראש מדינה או רשות מסוימת מבקש לנצל את הפרצות בחוק ולנהל משא ומתן מדיני עם ישראל.
התיקון המוצע מבקש להכרית כל ניצן של הכחשת שואה בעודו באיבו ולסגור כל פרצה המאפשרת לתופעה זו לפרוח. על מדינת ישראל להוות מופת במלחמה בהכחשת השואה.
בנוסף לאמור, קובעת ההצעה כי גם פרקליט המדינה או אחד מפרקליטי המחוזות, בנוסף ליועץ המשפטי לממשלה, יוכלו להחליט בעניין הגשת כתב אישום בגין עבירה על הוראות החוק. כמו כן, קובעת ההצעה כי גם אזרחים ישראלים מן השורה יוכלו לפנות לבית המשפט בכדי שיקבע כי אדם פלוני הוא מכחיש שואה לכאורה. על החלטה זו יוכלו הצדדים להגיש כתב ערעור לבית המשפט העליון.
הכרזת אדם כמכחיש שואה לכאורה תוביל להחלת סנקציות שונות, בהן מניעת כניסתו של אותו אדם לישראל וכן איסור על קיום משא ומתן עם אותו אדם.
הצעת חוק דומה בעיקרה הונחה על שולחן הכנסת השמונה-עשרה על ידי חבר הכנסת מיכאל בן-ארי (פ/1808/18).
הצעת חוק איסור הכחשת שואה (תיקון - פושע הכחשת שואה), התש"ע2009- של ח"כ מיכאל בן-ארי (פ1808/) החלטה מס. חק763/ של ועדת השרים לענייני חקיקה מיום 01.02.2010 אשר צורפה לפרוטוקול החלטות הממשלה וקבלה תוקף של החלטת ממשלה ביום 18.02.2010 ומספרה הוא 1405(חק763/).<br></br>
בהתאם לסעיף 56 בתקנון לעבודת הממשלה - להתנגד להצעת חוק איסור הכחשת שואה (תיקון - פושע הכחשת שואה), התש"ע2009- של ח"כ מיכאל בן-ארי (פ1808/).
antin יוני 2, 2012, 11:53 אחר הצהריים
ניצול ציני של השואה כדי לייצור תביעות שווא נגד אזרחים ופרובוקציות מדיניות תוך כדי פגיעה לא מידתית בחופש הביטוי.
החוק הקיים מספיק בהחלט : http://lib.cet.ac.il/pages/item.asp?i...
erelsgl Erel Segal-Halevi אפריל 12, 2013, 9:37 בבוקר
"הצדיקים האמיתיים אינם קובלים על הרשעה אלא מוסיפים אור..." - בפרט כאשר מדובר בחופש הביטוי. במקום להוסיף חוקים, איסורים ומגבלות על חופש הביטוי, עדיף להשקיע בתיקונים חיוביים.